L 45/1544
Jurnalul Oficial al Uniunii Europene
RO
24.2.2022
COMISIE ACȚIUNI PREGĂTITOARE
CAPITOLUL PA 03 — PIAȚA UNICĂ (continuare) PA 03 22
(continuare)
PA 03 22 01
(continuare) Contribuția la legislația Uniunii: — acțiunea pregătitoare va contribui în mare măsură la Pactul verde european și la obiectivele sale de reducere a emisiilor de GES în sectorul construcțiilor. — Această acțiune pregătitoare va contribui la acțiunea din cadrul valului de renovări ale clădirilor „Elaborarea unei foi de parcurs pentru 2050 privind performanța pe parcursul întregului ciclu de viață, în vederea reducerii emisiilor de carbon ale clădirilor și a realizării de progrese în ceea ce privește evaluarea comparativă la nivel național cu statele membre”, care trebuie realizată până în 2023. — Regulamentul privind produsele pentru construcții, Directiva-cadru privind deșeurile și Directiva privind performanța energetică a clădirilor vor beneficia de pe urma rezultatelor acestei acțiuni pregătitoare. — În viitor ar putea fi prevăzută o nouă legislație care să abordeze în mod specific emisiile generate pe durata întregului ciclu de viață al clădirilor din Uniune.
PA 03 22 02
Acțiune pregătitoare – Dezvoltarea unui sistem de măsurare automată a lungimii cozii și a leziunilor cozii porcilor la linia de sacrificare Cifre (Credite diferențiate) Credite 2022 Angajamente
1 500 000
Credite 2021 Plăți
Angajamente
Execuție 2020 Plăți
Angajamente
Plăți
375 000
Comentarii În ciuda eforturilor substanțiale ale Comisiei și ale Parlamentului de a disemina informații și bune practici privind menținerea intactă a cozilor porcilor, practica de rutină a tăierii cozii este încă întâlnită în majoritatea statelor membre, încălcându-se Directiva 2008/120/CE a Consiliului din 18 decembrie 2008 de stabilire a normelor minime de protecție a porcilor (JO L 47, 18.2.2009, p. 5) (Directiva privind porcii).
Pentru a progresa în direcția respectării dispozițiilor Directivei privind porcii, este extrem de important să se monitorizeze în mod fiabil și eficient din punctul de vedere al costurilor cât de des se taie cozile porcilor și leziunile cozii în toate fermele de porci.
Astfel de date vorr fi extrem de utile în scopul consilierii, al analizei comparative și al unei posibile puneri în aplicare.
Detectarea automată a lungimii și leziunilor cozilor porcilor la abator oferă cel mai promițător instrument pentru o monitorizare uniformă și echitabilă a situației în ceea ce privește cozile în toate abatoarele și statele membre.
Mai multe abatoare și state membre sunt interesate să adopte sisteme automatizate de evaluare a lungimii și a lezării cozilor porcilor la sacrificare, însă până acum, rentabilitatea investițiilor nu a fost considerată suficient de mare, în special deoarece nu există niciun sistem care să fie gata pentru aplicarea comercială.
Această acțiune pregătitoare va consta într-un efort comun al cercetătorilor, al guvernelor, al partenerilor din industrie și al ONG-urilor din mai multe state membre pentru a realiza un sistem validat, armonizat și echitabil de evaluare a lungimii și leziunilor cozilor prin măsurarea automată a leziunilor la abator.
Aceasta va consta în următoarele pachete de lucru: a) dezvoltarea, calibrarea și testarea unui sistem automat bazat pe analiza înregistrărilor video de la camerele din abatoare caracterizate de condiții și niveluri de tăiere a cozilor diferite; b) dezvoltarea software-ului pentru conectarea sistemului la sistemul TIC al abatoarelor participante și transformarea automată a datelor în rapoarte; c) validarea sistemului și compararea rezultatelor cu alte surse de date, cum ar fi evaluările vizuale efectuate de evaluatori instruiți; d) evaluarea funcționalității și a impactului sistemului (inclusiv a costurilor) prin discutarea rezultatelor cu părțile interesate relevante și e) testarea sistemului în practică, în primul rând ca ajutor pentru fermieri în vederea îmbunătățirii în continuare a gestionării fermelor, astfel încât să se prevină mușcatul cozii și să se evite practica de rutină a tăierii cozilor.